**Všeobecne záväzné nariadenie obce Zubrohlava**

**č.2/2012**

 **o výške príspevku na čiastočnú úhradu nákladov**

**v školách a školských zariadeniach**

**v zriaďovateľskej pôsobnosti obce Zubrohlava.**

**O**becné zastupiteľstvo v Zubrohlave v súlade s § 6 zákona č. 369/1990 Zb. o obecnom zriadení v znení neskorších predpisov, v zmysle § 28, § 114, § 140, § 141 zákona č. 245/2008 Z. z. o výchove a vzdelávaní (školský zákon) a o zmene a  doplnení niektorých zákonov a v zmysle § 5 a § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

**vydáva**

všeobecne záväzné nariadenie, ktorým sa určuje výška príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Zubrohlava

**§ 1**

**Úvodné ustanovenia**

1. Toto všeobecne záväzné nariadenie (ďalej len „nariadenie“) určuje výšku príspevku za pobyt dieťaťa v materskej škole a výšku príspevku na čiastočnú úhradu nákladov a podmienky úhrady v školskej jedálni.

 2) Pre účely tohto nariadenia je škola Základná škola s materskou školou Zubrohlava,

 Školská 238, ktorej súčasťou je školská jedáleň pri ZŠ s materskou školou

 Zubrohlava.

**§ 2**

**Materská škola**

1. Za pobyt dieťaťa v materskej škole – ZŠ s materskou školou Zubrohlava prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa sumou 6,64 €, ktorá sa nekráti za vymeškané dni v mesiaci.
2. Príspevok v materskej škole sa neuhrádza za dieťa:
3. ktoré má jeden rok pred plnením povinnej školskej dochádzky,
4. ak zákonný zástupca dieťaťa predloží riaditeľovi materskej školy doklad o tom, že je
5. poberateľom dávky v hmotnej núdzi a príspevkov k dávke v hmotnej núdzi,
6. ktoré je umiestnené v zariadení na základe rozhodnutia súdu,
7. ktoré má prerušenú dochádzku do materskej školy na viac ako 30 po sebe nasledujúcich

 kalendárnych dní z dôvodu choroby alebo rodinných dôvodov preukázateľným

 spôsobom,

1. Termín a spôsob úhrady príspevku určí riaditeľ materskej školy vnútorným predpisom

 školy.

**§ 3**

**Školská jedáleň**

1. Zákonný zástupca dieťaťa/žiaka uhrádza finančný príspevok na stravovanie vo výške nákladov na nákup potravín podľa vekových kategórií stravníkov v súlade s finančnými pásmami určenými Ministerstvom školstva SR bez úhrady režijných nákladov na výrobu, výdaj jedál a nápojov – 3. finančné pásmo (viď tabuľka).
2. Zamestnanec školy uhrádza 51% celkovej ceny a zamestnávateľ 49 % z celkovej ceny v zmysle ZP.
3. Cudzí stravník uhrádza finančný príspevok na limit potravín podľa 3. finančného pásma pre stravníkov od 15 – 18/19 rokov a režijné náklady (viď tabuľka).

|  |  |  |
| --- | --- | --- |
| **Stravníci** | **Limit potravín** | **Réžia za odobratú****stravu** |
| **Desiata (EUR)** | **Obed****(EUR)** | **Olovrant****(EUR)** |
| **MŠ:** celodenná 2 – 6 rokov | 0,28 | 0,68 | 0,23 | 1 EUR/mes |
| **MŠ:** poldenná 2 – 6 rokov | 0,28 | 0,68 | -- | 1 EUR/mes |
| **MŠ:** desiata | 0,28 |  |  | 0,50 EUR/mes |
| **ZŠ:** 1. – 4. Ročník |  | 1,01 |  | 1 EUR/mes |
| **ZŠ:** 5. – 9. Ročník |  | 1,09 |  | 1 EUR/mes |
| **ZŠ:** desiata | 0,28 |  |  | 0,50 EUR/mes |
| Zamestnanci školy |  | 1,19 |  | 1,16 EUR/obed |
| Cudzí stravníciVPP polievka | 0,36 | 0,30 EUR/polievka |
| Cudzí stravníci |  | 1,19 |  | 1,16 EUR/obed |

1. Réžia za odobratú stravu pre deti v MŠ a žiakov v ZŠ je v tabuľke uvedená v paušálnej forme za príslušný mesiac. Mesačné režijné poplatky sú zákonní zástupcovia detí/žiakov povinní uhradiť pri odobratí minimálne jedného jedla v príslušnom mesiaci.

 Poplatky za odobratú stravu detí v MŠ a žiakov v ZŠ podľa tabuľky sa uhrádzajú

 mesačne do 15. dňa príslušného mesiaca formou bankového prevodu na účet ŠJ

 paušálne č.ú. Prima banka Slovensko, a.s. pobočka Námestovo č. účtu

 4040932003/5600.

1. Preplatky za neodobratú a včas odhlásenú stravu budú vracané spätne na účty rodičov v mesiaci júl. Režijné poplatky za detí v MŠ a žiakov v ZŠ sú paušálne – nevracajú sa.

**§ 4**

**Záverečné ustanovenia**

Toto všeobecne záväzné nariadenie bolo schválené obecným zastupiteľstvom Obce ZUBROHLAVA dňa 22.6.2012. 2012 uznesením č. 3/2012 3 E).

 Pavol B u g e ľ

 starosta obce

Vyvesené dňa: 22.06.2012

Zvesené dňa: 09.07.2012